ကြောက် လွဲ၊ ရဲ မင်းဖြစ်

ကြောက် လွဲ၊ ရဲ မင်းဖြစ် သည် မြန်မာဆိုရိုးစကား ဖြစ်သည်။ ကြောက်တတ် ဝန်ကင်း နှင့် နှိုင်းယှဉ်နိုင်သည်။ ကြောက်လျှင် လာဘ်လွဲ၊ ရဲလျှင် မင်းဖြစ် ဟူ၍လည်း အသုံးပြုသည်။

အဓိပ္ပာယ်

ကြောက်လျှင် လာဘ်လွဲ၊ ရဲလျှင် လာဘ်ရ ဆိုသည်မှာ စွန့်စားရဲလျှင် ရရှိမည့် အခွင့်အလမ်းနှင့် အကျိုးကျေးဇူးများကို ကြောက်ရွံ့၍ မစွန့်စားဘဲ နေပါက ထိုအခွင့်အလမ်းကို လက်လွတ်ဆုံးရှုံးမည်ဟု ဆိုလိုသည်။ ရဲရဲဝံ့ဝံ့ စွန့်စားလုပ်ကိုင်မှသာ အခွင့်အလမ်းကို ရယူနိုင်မည်ဖြစ်သည်။ လာဘ် ဟူသော ဝေါဟာရသည် အခွင့်အလမ်း၊ အကျိုးအမြတ်ဟု အဓိပ္ပာယ်ရသည်။ ဤဆိုရိုးစကားသည် ရဲရဲဝံ့ဝံ့ လုပ်ကိုင်ဆောင်ရွက်ခြင်း၏ အရေးပါမှုကို ဖော်ပြသည်။

နှိုင်းယှဉ်ချက်

ကြောက်လျှင် လာဘ်လွဲ၊ ရဲလျှင် လာဘ်ရ ဆိုသော ဆိုရိုးစကားသည် ကြောက်တတ် ဝန်ကင်း ဆိုသော ဆိုရိုးစကားနှင့် ဆန့်ကျင်ဘက် အဓိပ္ပာယ်ရှိသည်။ ကြောက်တတ် ဝန်ကင်း ဆိုသည်မှာ အန္တရာယ်ကို ကြောက်ရွံ့ခြင်းဖြင့် အန္တရာယ်မှ ကင်းဝေးနိုင်ကြောင်းကို ဆိုလိုပြီး ကြောက်လျှင် လာဘ်လွဲ၊ ရဲလျှင် လာဘ်ရ ဆိုသည်မှာ အန္တရာယ်ကို မကြောက်ရွံ့ဘဲ ရဲရဲဝံ့ဝံ့ လုပ်ဆောင်မှသာ အခွင့်အလမ်းများ ရရှိနိုင်ကြောင်းကို ဆိုလိုသည်။ အခြေအနေအချိန်အခါပေါ်မူတည်၍ မည်သည့်ဆိုရိုးစကားကို အသုံးပြုသင့်သည်ကို စဉ်းစားဆင်ခြင်သင့်သည်။

ကိုးကားချက်များ

   ကြောက်လျှင် လာဘ်လွဲ၊ ရဲလျှင် လာဘ်ရ ဆိုသောစကားအရ မည်သည့်အရာကိုမျှ အမှုမထားဘဲ စွန့်စွန့်စားစား ပြုလုပ်လေ့ရှိသော သူသည် တစ်နေ့နေ့မှာ အခြေအနေပြောင်း၍ မြင့်မြတ်သော ဂုဏ်ကျက်သရေကို ရရှိပိုင်နိုင်တတ်၏။ [၁၂၈၂] နီရီ။ ၆၃။
   သူငယ်ချင်းရယ်၊ ကြောက်လျှင် လွဲ၊ ရဲလျှင် လာဘ်ရတဲ့၊ ဘာမစွန့်ဝံ့စရာ ရှိသလဲ။ [၁၂၉၄] ဒဂုန်၊ ၁၄၇။ ၄၉။

ဆက်စပ်ဖတ်ရှုရန်
 ကြောက်လျှင် လာဘ်လွဲ၊ ရဲလျှင် မင်းဖြစ်

ကိုးကား

Category:မြန်မာဆိုရိုးစကားများ